turjo4nis/wikipedia-bn-dump-20250701 huggingface dataset:
সূরা কলম

সূরা আল-কলম (আরবি ভাষায়: القلم) মুসলমানদের ধর্মীয় গ্রন্থ কুরআনের ৬৮ তম সূরা, এর আয়াত অর্থাৎ বাক্য সংখ্যা ৫২ এবং রূকু তথা অনুচ্ছেদ সংখ্যা ২। সূরা আল-কলম মক্কায় অবতীর্ণ হয়েছে।

নামকরণ 
এই সূরাটির নামটি গৃহীত হয়েছে এর মধ্যস্থ القلم (‘কলম‌’) শব্দটি থেকে; আবার, এর প্রথম শব্দ 'নুন' (ن) অনুসারেও একে ডাকা হয়।

নাযিল হওয়ার সময় ও স্থান 

এটিও মক্কী জীবনের প্রথম দিকে নাযিল হওয়া সূরা সমূহের অন্যতম। তবে এর বিষয়বস্তু থেকে স্পষ্ট হয় যে, এ সূরাটি যে সময় নাযিল হয়েছিলো তখন মক্কা নগরীতে রসূলুল্লাহ সাল্লাল্লাহু আলাইহি ওয়া সাল্লামের বিরোধিতা বেশ তীব্র হয়ে উঠেছিলো।

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ

সূরা
কুরআনের ব্যাখ্যা
শানে নুযূল
সূরা মাআরিজ

সূরা আল-মাআরিজ‌ (আরবি ভাষায়: المعارج) মুসলমানদের ধর্মীয় গ্রন্থ কুরআনের ৭০ তম সূরা, এর আয়াত অর্থাৎ বাক্য সংখ্যা ৪৪ এবং রূকু তথা অনুচ্ছেদ সংখ্যা ২। সূরা আল-মাআরিজ মক্কায় অবতীর্ণ হয়েছে।

নামকরণ 
এই সূরাটির তৃতীয় আয়াতের ذِي الْمَعَارِجِ বাক্যাংশের الْمَعَارِجِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المعارج (‘মাআরিজ’) শব্দটি আছে এটি সেই সূরা। المعارج (‘মাআরিজ’) শব্দটির অর্থ হচ্ছে ঊর্ধ্বারোহণের সোপানসমূহের অধিকারী।

নাযিল হওয়ার সময় ও স্থান

বিবরণ 
কাফেররা কিয়ামত, আখেরাত এবং দোযখ ও বেহেশত সম্পর্কিত বক্তব্য নিয়ে বিদ্রুপ ও উপহাস করতো এবং মুহাম্মদকে এই মর্মে চ্যালেঞ্জ করতো যে, তুমি যদি সত্যবাদী হয়ে থাকো আর তোমাকে অস্বীকার করে আমরা জাহান্নামের শাস্তিলাভের উপযুক্ত হয়ে থাকি তাহলে তুমি আমাদেরকে যে কিয়ামতের ভয় দেখিয়ে থাকো তা নিয়ে এসো। যে কাফেররা এসব কথা বলতো এ সূরায় তাদের সতর্ক করা হয়েছে এবং উপদেশ বাণী শোনানো হয়েছে। তাদের এ চ্যালেঞ্জের জবাবে এ সূরার গোটা বক্তব্য পেশ করা হয়েছে।

সূরার প্রথমে বলা হয়েছে, "প্রার্থনাকারী শাস্তি প্রার্থনা করছে। মুহাম্মদের দাওয়াত অস্বীকারকারীর ওপর সে শাস্তি অবশ্যই পতিত হবে। আর যখন আসবে তখন কেউ তা প্রতিরোধ করতে পারবে না। তবে তার আগমন ঘটবে নির্ধারিত সময়ে। আল্লাহর কাজে দেরি হতে পারে। কিন্তু তার কাছে অবিচার হবেনা। কিন্তু আমি দেখছি তা অতি নিকটে"।

পরিশেষে মক্কার কাফেরদের সাবধান করা হয়েছে - "যারা মুহাম্মদকে বিদ্রুপ ও উপহাস করত। তাদেরকে বলা হয়েছে "যদি তোমরা তাকে না মানো তাহলে আল্লাহ অন্যদেরকে তোমাদের স্থলাভিষিক্ত করবেন। মুহাম্মদ এই বলে উপদেশ দেয়া যেন তিনি এসব উপহাস- বিদ্রুপের তোয়াক্কা না করেন। এরা যদি কিয়ামতের লাঞ্ছনা দেখার জন্যই জিদ ধরে থাকে তাহলে তাদেরকে এ অর্থহীন তৎপরতায় লিপ্ত থাকতে দিন। তারা নিজেরাই এর দুঃখজনক পরিণতি দেখতে পাবে।"

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ

সূরা
শাহ্‌ আব্দুর রউফ কলেজ

সরকারি শাহ্‌ আব্দুর রউফ কলেজ হলো রংপুর জেলার পীরগঞ্জ উপজেলায় একটি সরকারি মহাবিদ্যালয়। ১৯৭০ সালে প্রতিষ্ঠানটি রংপুর-বগুড়া মহাসড়কের পীরগঞ্জ উপজেলার বাসষ্ট্যাণ্ড থেকে সোজা পশ্চিম দিকে শাহ্ আব্দুর রউফ কলেজ অবস্থিত। বর্তমানে এখানে উচ্চমাধ্যমিক স্তর এবং জাতীয় বিশ্ববিদ্যালয়ের অধীনে স্নাতক (পাশ) ও ৯টি বিষয়ে স্নাতক (সম্মান) কোর্স চালু আছে। ২০১৮ সালের কলেজটির উচ্চমাধ্যমিক স্তর এবং ২০২৩ সালে স্নাতক স্তর সরকারিকরণ করা হয়।

ইতিহাস
রংপুর জেলার পীরগঞ্জ উপজেলার রাজনীতিবিদ কাজী আব্দুল হালিমের নেতৃত্বে বিভিন্ন ব্যক্তিবর্গের প্রচেষ্টায় ১৯৭০ সালে শাহ্‌ আব্দুর রউফ কলেজ স্থাপিত হয় ।
 স্বীকৃতি/প্রথম অনুমতির তারিখ
 ৬ নভেম্বর ১৯৭০ - উচ্চ মাধ্যমিক
 ২৮ মার্চ ১৯৮৫ - স্নাতক(পাশ)
 ২৩ ফেব্রুয়ারি ২০১২ - স্নাতক (সম্মান)

উপলব্ধ কোর্স
 উচ্চ মাধ্যমিক
 বিজ্ঞান বিভাগ (আসন ১৭৫)
 মানবিকবিভাগ (আসন ১৮৫)
 বানিজ্য বিভাগ (আসন ১৫০)
 স্নাতক ডিগ্রি (পাস)
 বিএ (পাস)
 বিএসএস (পাস)
 বি.এসসি. (পাস)
 বিবিএস (পাস)
 স্নাতক ডিগ্রি সম্মান 
 বাংলা
 ইতিহাস
 ইসলামিক ইতিহাস ও সংস্কৃতি
 দর্শন
 রাষ্টবিজ্ঞান
 সমাজবিজ্ঞান
 ব্যবস্থাপনা
 উদ্ভিদ বিদ্যা
 ভূগোল এবং পরিবেশ

শিক্ষার্থী
২০২৪ সালের তথ্যানুসারে উচ্চ মাধ্যমিক স্তরে ৭১৭ জন, স্নাতক (পাশ) স্তরে ১২১৪ জন এবং স্নাতক (সম্মান) স্তরে ৩৬৪০ জন মিলে মোট ৫৫৭১ জন শিক্ষার্থী শিক্ষাগ্রহণ করছে।

ফলাফল
২০০৯ থেকে ২০২৪ সালের মধ্যে মোট ৬,৩৯৫ শিক্ষার্থী এইচএসসি পরীক্ষায় অংশ নিয়েছে। এর মধ্যে ৪,৩৯৪ জন পাস করেছে এবং ২,০০১ জন অকৃতকার্য হয়েছে। এছাড়া, ৩৮৬ জন শিক্ষার্থী এ+ অর্জন করেছে এবং গড় পাসের হার দাঁড়িয়েছে ৬৮.৭১%।

তথ্যসূত্র

রংপুর জেলার মহাবিদ্যালয়
পীরগঞ্জ উপজেলা, রংপুর
১৯৭০-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
নাট্যকেন্দ্র

নাট্যকেন্দ্র বাংলাদেশের ঢাকায় প্রতিষ্ঠিত একটি প্রথম সারির বাংলা মঞ্চনাট্যদল। ১৯৯০ সালে মঞ্চ অভিনেতা ও নির্দেশক তারিক আনাম খান এর নেতৃত্বে দলটি প্রতিষ্ঠিত হয়। ১১ই অক্টোবর, ১৯৯০ সালে ঢাকার জার্মান সাংস্কৃতিক কেন্দ্রে দলটির উদ্বোধন হয়। দিনটিকে স্মরণীয় করতে এ দিন একটি রঙিন প্রকাশনা প্রকাশ করে নাট্যকেন্দ্র। প্রথম মঞ্চ নাটক ছিল বিচ্ছু

নাটকের তালিকা 
 বিচ্ছু | মূলরচনা- মলিয়ের, 'দ্যাট স্কাউড্রেল স্ক্যাপিঁ' অবলম্বনে, রূপান্তর ও নির্দেশনা- তারিক আনাম খান  | ১৯৯১
 তুঘলক | মূলরচনা- গিরিশ কারনাড, অনুবাদ- চিত্তরঞ্জন ঘোষ ও স্বপন মজুমদার, নির্দেশনা- তারিক আনাম খান | 
 সুখ | রচনা- আবদেল মোনেম সেলিম, রূপান্তর ও নির্দেশনা- তারিক আনাম খান | 
 জেরা | রচনা- ফরিদ কামিল, রূপান্তর ও নির্দেশনা- তারিক আনাম খান | 
 হয়বদন | রচনা- গিরিশ কারনাড, অনুবাদ- শঙ্খ ঘোষ, নির্দেশনা- তৌকির আহমেদ | 
 ক্রুসিবল | মূলরচনা- আর্থার মিলার, অনুবাদ- তাহমিনা আহমেদ, নির্দেশনা- তারিক আনাম খান | 
 আরজ চরিতামৃত | রচনা- মাসুম রেজা, নির্দেশনা- তারিক আনাম খান | 
 প্রতিসরণ | রচনা ও নির্দেশনা- তৌকির আহমেদ | 
 প্রজাপতি | মূলরচনা- থর্নটন ওয়াইল্ডার, 'দ্য ম্যাচমেকার' অবলম্বনে, ভাষান্তর ও নির্দেশনা- তারিক আনাম খান | 
 ডালিমকুমার | রচনা- শুভাশিষ সিনহা, নির্দেশনা- ইউসুফ হাসান অর্ক | 
 মৃত মানুষের ছায়া | মূলরচনা- হেনরিক ইবসেন, 'জন গ্যাব্রিয়েল বর্কম্যান' অবলম্বনে, নির্দেশনা- তারিক আনাম খান |
 দুই যে ছিল এক চাকর | মূলরচনা- কার্লো গোলদোনি, ‘দ্য সার্ভেন্ট অব টু মাস্টারস’ অবলম্বনে, রূপান্তর ও নির্দেশনা- তারিক আনাম খান | 
 বন্দুকযুদ্ধ | মূলরচনা- আলফ্রেড ফারাগ, 'দ্য ট্র্যাপ' অবলম্বনে, রূপান্তর ও নির্দেশনা- তারিক আনাম খান | 
 গাধার হাট | মূলরচনা- তৌফিক আল হাকিম, 'দ্য ডঙ্কি মার্কেট' অবলম্বনে, রূপান্তর ও নির্দেশনা- তারিক আনাম খান | 
 পুণ্যাহ | রচনা- বদরুজ্জামান আলমগীর, নির্দেশনা- ইউসুফ হাসান অর্ক | ২০২২

তথ্যসূত্র 

১৯৯০-এ প্রতিষ্ঠিত
বাঙালি মঞ্চ নাট্যগোষ্ঠী
নাটক
বাংলাদেশের নাট্যশালা কোম্পানি
১৯৯০-এ বাংলাদেশে প্রতিষ্ঠিত
মেলবোর্ন ক্রিকেট ক্লাব

মেলবোর্ন ক্রিকেট ক্লাব (এমসিসি) অস্ট্রেলিয়ার মেলবোর্নভিত্তিক ক্রীড়া ক্লাব। ১৮৩৮ সালে ক্লাবটি গঠিত হয়। অস্ট্রেলিয়ার অন্যতম প্রাচীন ক্রীড়া ক্লাবরূপে এর পরিচিতি রয়েছে। মেলবোর্ন ক্রিকেট গ্রাউন্ডের ব্যবস্থাপনা ও উন্নয়নের সাথে এমসিসি জড়িত। সরকার কর্তৃক নিয়োগকৃত এমসিজি ট্রাস্ট ও সংসদীয় অধ্যাদেশ বলে এটি পরিচালিত হয়। ক্লাবের সাথে জড়িত সদস্যগণ স্টেডিয়াম থেকে প্রাপ্ত ২০% অর্থ পেয়ে থাকেন।

ইতিহাস 
১৮৫৯ সালে এর সদস্যগণ অস্ট্রেলীয় রুলস ফুটবল পরিচালনার্থে খসড়া নিয়ম রচনা করেন। ১৮৭৭ সালে টেস্ট ক্রিকেটের ইতিহাসে অস্ট্রেলিয়া ও ইংল্যান্ডের মধ্যকার প্রথম টেস্ট খেলা পরিচালনা করে। ১৯৭১ সালে এখানেই সর্বপ্রথম একদিনের আন্তর্জাতিক অনুষ্ঠিত হয়েছিল।

ক্রিকেটের পাশাপাশি গল্ফ, ল্যাক্রোজ, বেসবল, টেনিস, লন বল, রিয়্যাল টেনিস, শ্যুটিং, ফিল্ড হকি ও স্কোয়াশের ন্যায় ক্রীড়াগুলোও এমসিসি পরিচালনা করে থাকে। ২০০৯ সাল থেকে মেলবোর্ন ফুটবল ক্লাব এ ক্লাবের ছত্রচ্ছায়ায় পরিচালিত হচ্ছে যা ১৮৮৯-১৯৮০ পর্যন্ত সক্রিয় ছিল।

শতাব্দীর সেরা দল 
১ ডিসেম্বর, ১৯৯৯ তারিখে এমসিসি শতাব্দীর সেরা ক্রিকেট দল ঘোষণা করে। ১৯০৬-০৭ মৌসুম থেকে ক্লাবের পক্ষে কমপক্ষে একটি মৌসুমে অংশগ্রহণকারী ক্রিকেটারগণ এতে অংশগ্রহণের জন্য বিবেচিত ছিলেন। কেবলমাত্র রবার্ট টেম্পলটন অস্ট্রেলিয়ার পক্ষে কোন টেস্টে অংশগ্রহণ করেননি। দলের সদস্য নিম্নরূপ:

 বিল পন্সফোর্ড
 কলিন ম্যাকডোনাল্ড
 ডিন জোন্স
 হান্টার হেন্ড্রি
 পল শিহান
 ওয়ারউইক আর্মস্ট্রং (অঃ)
 হিউ ট্রাম্বল
 রবার্ট টেম্পলটন
 ম্যাক্স ওয়াকার
 হ্যান্স ইবলিং
 বার্ট আয়রনমোঙ্গার
 ভার্নন র‌্যান্সফোর্ড (১২শ ব্যক্তি)

তথ্যসূত্র

আরও দেখুন 
 বিল পন্সফোর্ড
 মেরিলেবোন ক্রিকেট ক্লাব
 মেলবোর্ন ক্রিকেট গ্রাউন্ড

বহিঃসংযোগ 

 

১৮৩৮-এ অস্ট্রেলিয়ায় প্রতিষ্ঠিত
১৮৫০-এর পূর্বে প্রতিষ্ঠিত ক্রীড়া ক্লাব
অস্ট্রেলিয়ায় বহু-ক্রীড়া ক্লাব
ভিক্টোরিয়ান প্রিমিয়ার ক্রিকেট ক্লাব
মেলবোর্নের ক্রীড়া ক্লাব
মেলবোর্ন ক্রিকেট মাঠ
বাংলাদেশের শিক্ষামন্ত্রী

শিক্ষামন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি বাংলাদেশ সরকারের শিক্ষা মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'শিক্ষামন্ত্রী' হিসাবে নিয়োগ প্রাপ্ত হন।

দায়িত্বপ্রাপ্ত মন্ত্রী, প্রতিমন্ত্রী এবং উপদেষ্টা 
বাংলাদেশের শিক্ষা মন্ত্রী, প্রতিমন্ত্রী এবং উপদেষ্টা হিসাবে দায়িত্ব পালনকারীদের তালিকা নিম্নরূপ:

রাজনৈতিক দল

আরও দেখুন 
 বাংলাদেশের শিক্ষা মন্ত্রণালয়

তথ্যসূত্র

বহিঃসংযোগ 
 শিক্ষা মন্ত্রণালয়  - সরকারি তথ্য বাতায়ন।

 
বাংলাদেশের মন্ত্রণালয় অনুযায়ী মন্ত্রীদের তালিকা

দেশ অনুযায়ী শিক্ষামন্ত্রী
অশোক স্তম্ভ

অশোক স্তম্ভ খ্রিস্টপূর্ব তৃতীয় শতকে মৌর্য্য সম্রাট অশোক দ্বারা স্থাপিত ও ভারতীয় উপমহাদেশের বিভিন্ন অঞ্চলে অবস্থিত বিভিন্ন স্তম্ভের সমষ্টি বিশেষ। পূর্বে বহু সংখ্যক স্তম্ভ নির্মিত হলেও বর্তমানে মাত্র উনিশটি স্তম্ভ অবশিষ্ট রয়েছে, । সাধারণতঃ  উচ্চ ও ৫০ টন ওজনের এই স্তম্ভগুলিকে অনেকসময় শত শত মাইল সরিয়ে নিয়ে গিয়ে স্থাপন করা হয়েছিল।অশোক স্তম্ভটি বর্তমানে সারনাথ জাদুঘরে রাখা হয়েছে। এটি ১৯৫০ সালের ২৬ জানুয়ারি জাতীয় প্রতীক হিসেবে গৃহীত হয়েছে।সেটি ওল্টানো পদ্মের মতো দেখতে একটি বেদির ওপর রাখা আছে। তার ওপর অশোক চক্র দেখা যায়। এই চক্রের বামদিকে ষাঁড় ও ডানদিকে ঘোড়ার মূর্তি আছে।

নির্মাণ 
সাধারণতঃ দুই ধরনের পাথর খোদাই করে অশোক স্তম্ভ নির্মিত হয়। পূর্বে মনে করা হত, সব স্তম্ভগুলিই চুনার অঞ্চলের শিল্পীদের দ্বারা নির্মিত হত এবং তারপর বিভিন্ন স্থানে স্থানান্তর করা হত, কিন্তু এই তত্ত্ব বর্তমানে সত্য বলে মনে করা হয় না। মথুরা অঞ্চলে প্রাপ্ত লাল ও সাদা বেলেপাথর এবং চুনার অঞ্চলে প্রাপ্ত কালো ছিট যুক্ত ও ক্ষুদ্র দানাযুক্ত বেলেপাথর দ্বারা এই সমস্ত স্তম্ভ নির্মিত হয়। স্তম্ভগুলির নির্মাণশৈলী প্রায়ই একইরকম, সেই কারণে মনে করা হয়, পাথরগুলিকে মথুরা ও চুনার থেকে কোন একটি নির্দিষ্ট অঞ্চলে সরিয়ে নিয়ে গিয়ে সেখানকার শিল্পীদের দ্বারা নির্মিত হয় এবং নির্মাণের পর বিভিন্ন স্থানে সরানো হয়।

বৈশিষ্ট্য 
স্তম্ভগুলির প্রত্যেকটির দুইটি খণ্ডে চারটি অংশ রয়েছে, যার মধ্যে স্তম্ভের মূল অংশটি একটি মাত্র পাথর খোদাই করে নির্মিত এবং বেশিরভাগ সময় অন্য পাথরে নির্মিত স্তম্ভশীর্ষটি তিনটি অংশে বিভক্ত। স্তম্ভের মূল অংশটি মসৃণ, চোঙাকৃতি এবং ওপরের দিকে সামান্য সরু। স্তম্ভশীর্ষের নিচের অংশে একটি ঘণ্টাকৃতি পদ্মফুলের ভাস্কর্য্য রয়েছে। পদ্মফুলের ওপর ভিত্তিভূমিটি হয় চতুর্ভুজাকৃতি ও কারুকার্য্যবিহীন নয়তো গোলাকৃতি ও কারুকার্য্যখচিত। প্রতিটি স্তম্ভের শীর্ষে মৌর্য্য শিল্পকলার নিদর্শন হিসেবে একটি করে প্রাণীর মূর্তিকে ভিত্তিভূমিটির ওপর দাঁড়িয়ে বা বসে থাকতে দেখা যায়। ধারণা করা হয়, বর্তমানে যে সমস্ত স্তম্ভে স্তম্ভশীর্ষ অনুপস্থিত, সেগুলিতে এককালে কোন প্রাণীর ভাস্কর্য্য সংবলিত শীর্ষদেশ উপস্থিত ছিল।

বর্তমানে অবশিষ্ট ছয়টি স্তম্ভশীর্ষের ভাস্কর্য্যগুলি ভারতীয় প্রস্তর ভাস্কর্য্যের প্রথমদিককার নিদর্শন। মনে করা হয়ে থাকে যে, এগুলি কাঠের স্তম্ভের ওপর তামা দ্বারা নির্মিত প্রাণীর ভাস্কর্য্যের শিল্প থেকে গড়ে উঠেছে, যদিও এরকম কোন স্থাপত্যের নিদর্শন এখনো পর্য্যন্ত আবিষ্কৃত নয়। পার্সিপোলিস নগরীতে অবস্থিত ছাদের স্তম্ভশীর্ষগুলির সঙ্গে সাদৃশ্যের কারণে অশোক স্তম্ভগুলির নির্মাণে হাখমানেশী সাম্রাজ্যের প্রভাব রয়েছে বলে অনেকে মনে করেন।

অবস্থান 
অশোক স্তম্ভটি সারনাথে পাওয়া গেছে। অশোক স্টম্ভাগুলিরগৌতম বুদ্ধের সঙ্গে জড়িত বিভিন্ন স্থান, বৌদ্ধ তীর্থস্থান ও বৌদ্ধবিহারগুলিতে স্থাপন করা হয়েছিল। বেশ কয়েকটি স্তম্ভে ভিক্ষু ও ভিক্ষুণীর উদ্দেশ্যে লিপি উৎকীর্ণ রয়েছে। অশোক কোন স্থানে যাত্রা করলে, তার স্মৃতিতেও বেশ কয়েকটি স্তম্ভ স্থাপিত হয়। ফা-হিয়েন ছয়টি ও হিউয়েন সাঙ পাঁচটি অশোক স্তম্ভের উল্লেখ করেছেন, যেগুলির মধ্যে মাত্র পাঁচটি বর্তমানে অবশিষ্ট রয়েছে। বর্তমান যুগে অবশিষ্ট অশোক স্তম্ভগুলিকে নিম্নে তালিকাভুক্ত করা হল:

তথ্যসূত্র 

বৌদ্ধধর্ম
মৌর্য স্থাপত্য
অশোকের স্মারক
ভারতীয় বৌদ্ধ ভাস্কর্য
বৌদ্ধ স্থাপত্য
ভারতীয় ভাস্কর্য
জাতিসংঘ শান্তিরক্ষীদের সংখ্যা অনুযায়ী দেশের তালিকা

২০২১ সালের ৩০ সেপ্টেম্বরের হিসাবে, জাতিসংঘের প্রতিবেদনের ভিত্তিতে জাতিসংঘের অভিযানে অবদানকারী দেশগুলোর প্রেরণকৃত শান্তিরক্ষীর তালিকা।

তালিকা

আরও দেখুন
সামরিক ও আধা-সামরিক বাহিনীর কর্মীদের সংখ্যা অনুযায়ী দেশের তালিকা

টীকা

তথ্যসূত্র

জাতিসংঘ
দেশের তালিকা
জাতিসংঘ শান্তিরক্ষী বাহিনী
কিন্নর কৈলাশ পর্বত

কিন্নর কৈলাশ (স্থানীয় নাম কিন্নের কৈলাশ) ভারতের হিমাচল প্রদেশ রাজ্যের একটি পর্বত। কিন্নর কৈলাশের উচ্চতা ৬০৫০ মিটার।এই পর্বতটি হিন্দু এবং বৌদ্ধ উভয় কিন্নরবাসীর দ্বারা পবিত্র হিসেবে গণ্য করা হয়। এই পর্বতটিকে  মাঝে মাঝে তিব্বতের  কৈলাশ পর্বতের সাথে গুলিয়ে ফেলা হয়।কিন্নর কৈলাশ বিন্যাস দক্ষিণে কিন্নর জেলার সীমানা তৈরী করে এবং এতে কিন্নর কৈলাশ (উচ্চতা- ৬০৫০মিটার) এবং জোরকানদেন (উচ্চতা-৬৪৭৩মিটার)পর্বত বিস্তৃত রয়েছে।  যে গিরিবর্ত্মটি  প্রবেশযোগ্য, তা হল ৫৩০০মিটার উচ্চতায় চারাং লা(গিরিবর্ত্ম)  এটি হিমাচল প্রদেশের অন্যতম কঠিন ট্রেক।

কিন্নর কৈলাশ পর্বত(৬০৫০মিটার),এটি একটি বিশাল একশিলা স্তম্ভ "একটি শিবলিঙ্গ বর্ণনার অনুরূপ এবং দিনের বিভিন্ন সময় হিসাবে রঙ পরিবর্তন করে। একটি ৭৯ ফুট উল্লম্ব শিলা গঠন, যা শিবের প্রতিনিধিত্বের জন্য, ধর্মীয় তাৎপর্য বহন করে এবং এই অঞ্চলে প্রাধান্য পায়।এটি শিবের পৌরাণিক জগতের বাসস্থানের একটি।

কিংবদন্তি 
কিংবদন্তি অনুযায়ী, এই মন্দির ভস্মাসুরের সময় থেকে রয়েছে, মারাত্মক প্রায়শ্চিত্তের পর এই অসুর (দৈত্য) দেবতা শিবের নিকট থেকে বর লাভ করেছিল যে, 'সে যদি কোনো ব্যক্তির মাথা স্পর্শ করে তবে তা তৎক্ষণাত ভস্ম বা ছাইয়ে পরিণত হবে'; যেহেতু অসুর পার্বতীকে অধিকার করতে চাচ্ছিলো তাই সে এই বর প্রাপ্তির পর শিবকে ভস্মে পরিণত করতে চেষ্টা করল। শিব অবস্থান পরিবর্তন করে লুকিয়ে থাকছিলেন; অবশেষে তিনি কিন্নর কৈলাশে আসেন ও কিছুসময় ধ্যানের জন্য এখানে থাকেন। এসময় ঘটনাক্রমে ভগবান বিষ্ণু অসুরকে হত্যা করার জন্য তাকে সাহায্য করেন। বিষ্ণু একজন নারী হিসেবে অসুরকে দেখা দেন এবং তাকে তার নিজের মাথায় হাত রাখতে বাধ্য করেন ফলশ্রুতিতে ভস্মাসুরের মৃত্যু হয়।

চিত্রশালা

তথ্যসূত্র 

Kinner Kailash Trek, http://www.himalayanfrontiers.com/english/activities/d/trekking-1/kinner-kailash-parikrama-spiritual-tour-34.html 

হিমাচল প্রদেশের পর্বত

ভারতের শিব মন্দির
পমি এমবাঙ্গা

এমপুমেলেলো পমি এমবাঙ্গা (; জন্ম: ২৬ জুন, ১৯৭৬) রোডেশিয়ার প্লামট্রি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট ধারাভাষ্যকারের দায়িত্ব পালন করছেন।

‘পমি’ ডাকনামে পরিচিত পমি এমবাঙ্গা মূলতঃ ফাস্ট বোলার হিসেবে দায়িত্ব পালন করতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন তিনি।

খেলোয়াড়ী জীবন 
১৯৯৬ থেকে ২০০২ সাল পর্যন্ত জিম্বাবুয়ে ক্রিকেট দলে খেলেছেন। সমগ্র খেলোয়াড়ী জীবনে তিনি ১৫ টেস্ট ও ২৯ ওডিআইয়ে অংশগ্রহণ করেছেন। কমপক্ষে ২০ ইনিংসে অংশগ্রহণের পরিসংখ্যানে সকল টেস্ট ক্রিকেটারের চেয়ে তার ব্যাটিং গড় সর্বনিম্ন যা মাত্র ২.০০। ২০০৮ সাল পর্যন্ত নয়জন জিম্বাবুয়ের ক্রিকেটারদের একজন হিসেবে টেস্টে ৩০ উইকেট লাভ করেন। তারচেয়ে কেবলমাত্র হিথ স্ট্রিক ও ডেভিড ব্রেইন কম গড়ে উইকেট নিয়েছেন। ১৯৯৯ সালের ক্রিকেট বিশ্বকাপে অংশ নিয়েছিলেন তিনি। কিন্তু, ২০০২ সালের চ্যাম্পিয়ন্স ট্রফি প্রতিযোগিতায় অংশগ্রহণের পর দল থেকে বাদ পড়েন।

তথ্যসূত্র

আরও দেখুন 
 অ্যান্ডি ফ্লাওয়ার
 জিম্বাবুয়ে জাতীয় ক্রিকেট দল
 ২০০২ আইসিসি চ্যাম্পিয়ন্স ট্রফি

বহিঃসংযোগ

আরও পড়ুন 
 Pommie's new playground, by Haydn Gill, published on Cricinfo on 3 May 2006

১৯৭৬-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
১৯৯৯ ক্রিকেট বিশ্বকাপের ক্রিকেটার
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
ম্যাশোনাল্যান্ডের ক্রিকেটার
মাতাবেলেল্যান্ডের ক্রিকেটার
ক্রিকেট ধারাভাষ্যকার
কমনওয়েলথ গেমসে জিম্বাবুয়ের প্রতিযোগী
জিম্বাবুয়ের ক্রিকেট ধারাভাষ্যকার
সলজবুর্গ (রাজ্য)

সলজবুর্গ (, বাভারিয়ান: Såizburg; ) অস্ট্রিয়ার নয়টি রাজ্যের অন্যতম। রাজ্যটির রাজধানীর নামও একই: সিটি অব সলজবুর্গ। সলজবুর্গ দীর্ঘকাল ধরে প্রিন্স-বিশপের শাসনের অধীনে ছিল, তাই অস্ট্রিয়ার অন্যান্য সব রাজ্য থেকে সলজবুর্গের ইতিহাস-ঐতিহ্য ভিন্ন।

ভূগোল

সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য।

রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক।

তথ্যসূত্র

বহিঃসংযোগ

  সলজবুর্গ রাজ্য পর্যটন বোর্ড
 সলজবুর্গ রাজ্য সরকার
 সলজবুর্গ ভ্রমণ নির্দেশিকা
 সলজবুর্গের আলোকচিত্র সংগ্রহ
 Tours in and around Salzburg
 Tours

অস্ট্রিয়ার রাজ্য
তারকেশ্বর প্রণয়লীলা

তারকেশ্বর প্রণয়লীলা (অন্যান্য শিরোনাম: তারকেশ্বর যৌন-কেলেঙ্কারী, বা, মোহন্ত-এলোকেশী প্রণয়লীলা) বলতে বোঝানো হয় ১৯-শতকে তৎকালীন ব্রিটিশ রাজ শাসনাধীন কলকাতার জন-সাধারণ্যে বহুল আলোচিত একটি যৌন-কেলেঙ্কারীকে।
এটি সংগঠিত হয়েছিলো 'এলোকেশী' নামীয় এক নারী, যিনি নবীন চন্দ্র নামীয় এক সরকারি কর্মচারী স্ত্রী ছিলেন, তার এবং তারকেশ্বরের শিব মন্দিরের সন্যাসী (মোহন্ত)-এর মধ্যে। এই ঘটনার প্রেক্ষিতে নবীন তার স্ত্রীর শিরোশ্ছেদ করে। পরবর্তীতে ১৮৭৩ সালে তারেকশ্বর হত্যা মামলা নামে একটি আলোড়ন সৃষ্টিকারী বিচার কার্য সম্পন্ন হয় যেখানে স্বামী নবীন এবং মোহন্ত - উভয়কেই বিভিন্ন দৃষ্টিকোণ থেকে দোষী সাব্যস্ত করে শাস্তি প্রদান করা হয়।

সংক্ষেপে মূল ঘটনা

সাধারণ্যের প্রতিক্রিয়া

তথ্যসূত্র

বহিঃসংযোগ 
 কেচ্ছা - আনন্দবাজার পত্রিকায় প্রকাশিত রবিবাসরীয় প্রবন্ধ।

যৌন কেলেঙ্কারী
১৮৭৩-এ কলকাতা
ভারতে খুন
হুগলি জেলা
ভারতে শিশু যৌন নির্যাতন
সিমোনা হালেপ

সিমোনা হালেপ (; জন্ম: ২৭ সেপ্টেম্বর, ১৯৯১) কোস্তানার ডরুজান শহরে জন্মগ্রহণকারী রোমানিয়ার পেশাদার মহিলা টেনিস খেলোয়াড়। ২০১৭ থেকে ২০১৯ সালের মধ্যে তিনি ২ বার শীর্ষ স্থান অধিকার করেন, মোট ৬৪ সপ্তাহের  জন্য।  এটি WTAর ইতিহাসে ১১তম। তিনি ২০১৭ ও ২০১৮ বর্ষ শেষ শীর্ষ স্থান অধিকার করেছিলেন। তিনি ২টি একক গ্ৰ্যান্ড স্ল্যাম জিতেছেন- ২০১৮ ফ্রেঞ্চ ওপেন এবং ২০১৯ উইম্বলডন। তিনি 
২০১২ সাল শেষে তিনি প্রথমবারের মতো বিশ্বের শীর্ষ ৫০ র‌্যাঙ্কিংয়ে প্রবেশ করেন। আগস্ট, ২০১৩ সালে শীর্ষ ২০ ও অস্ট্রেলিয়ান ওপেনের কোয়ার্টার ফাইনাল শেষে ২৭ জানুয়ারি, ২০১৪ সালে শীর্ষ ১০-এর সদস্য হন যা অব্যাহত থাকে ৮ অগাস্ট, ২০২১ অব্দি - ৩৭৩ সপ্তাহ ধরে। এটি ইতিহাসে ৮ম দীর্ঘতম।

প্রারম্ভিক জীবন 
আরোমানীয় বংশোদ্ভূত স্তেরে ও তানিয়া হালেপ দম্পতির সন্তান তিনি। তার বাবা সাগিতা স্তেজারু দলের পক্ষে ফুটবল খেলেছেন। এছাড়াও একটি দুগ্ধজাত কারখানা পরিচালনা করেন। চার বছর বয়স থেকে বড় ভাইকে অনুসরণ করে টেনিস খেলতে শুরু করেন। ছয় বছর বয়স থেকে নিয়মিতভাবে দৈনিক অনুশীলন করতে থাকেন। ১৬ বছর বয়সে টেনিসে কর্মজীবন অতিবাহিত করার লক্ষ্য নিয়ে বুখারেস্টে চলে যান। জাস্টিন হেনিন ও আন্দ্রি পাভেলকে শৈশবে তার আদর্শ হিসেবে বেছে নিয়েছিলেন।

খেলোয়াড়ী জীবন 
২০১৩ সালে এক পঞ্জিকাবর্ষে তিনি তার প্রথম ৬টি ডব্লিউটিএ’র শিরোপা লাভ করেন। কেবলমাত্র স্টেফি গ্রাফ ১৯৮৬ সালে ৭টি শিরোপা জয় করেছিলেন। এরফলে তিনি ডব্লিউটিএ’র সেরা উন্নীত খেলোয়াড়সহ ইএসপিএন সেন্টার কোর্টের ২০১৩ সালের সেরা উন্নীত খেলোয়াড়ের মর্যাদা লাভ করেন। ২০১৪ সালে প্রথম গ্র্যান্ড স্ল্যাম ফাইনাল হিসেবে ফ্রেঞ্চ ওপেন ফাইনালে অংশ নেন। মারিয়া শারাপোভা’র বিপক্ষে মাঠে নেমে ৩ সেটের ফাইনালে হেরে যান। একই বছর ডব্লিউটিএ ফাইনালে সেরেনা উইলিয়ামসের কাছে পরাজিত হন। ২৩ বছর বয়সী হালেপ ইতোমধ্যে বর্তমান ও সাবেক বিশ্বের ১নং খেলোয়াড় ও গ্র্যান্ড স্ল্যাম প্রতিযোগিতার চ্যাম্পিয়ন সেরেনা উইলিয়ামস, ভেনাস উইলিয়ামস, আনা ইভানোভিচ, জেলেনা জাঙ্কোভিচ, ক্যারোলিন উজনিয়াস্কি, লি না, সামান্থা স্তোসার ও পেত্রা কেভিতোভাকে পরাজিত করেছেন।

তথ্যসূত্র

বহিঃসংযোগ 

রোমানীয় মহিলা টেনিস খেলোয়াড়
১৯৯১-এ জন্ম
জীবিত ব্যক্তি
২০১২ গ্রীষ্মকালীন অলিম্পিকের টেনিস খেলোয়াড়
অলিম্পিকে রোমানিয়ার টেনিস খেলোয়াড়
বালিকাদের এককে গ্র্যান্ড স্ল্যাম (টেনিস) চ্যাম্পিয়ন
বিশ্বের ১নং টেনিস খেলোয়াড়
উইম্বলডন বিজয়ী
মহিলাদের এককে গ্র্যান্ড স্ল্যাম (টেনিস) চ্যাম্পিয়ন
ফ্রেঞ্চ ওপেন বিজয়ী
ফ্রেঞ্চ ওপেন জুনিয়র চ্যাম্পিয়ন
টমটম

টমটম হচ্ছে বাংলাদেশের বিভিন্ন অঞ্চল, বিশেষত: রাজধানী ঢাকা শহরের পুরান এলাকায় পরিবহন কাজে ব্যবহৃত ঘোড়ায় টানা গাড়ির পরিচিত নাম। বাংলাদেশের বিভিন্ন দুর্গম এলাকায় এটি আজও বেশ প্রচলিত একটি অযান্ত্রিক বাহন। প্রাপ্ত তথ্যানুসারে, ১৮৫৬ সালে সর্বপ্রথম ঢাকা শহরে ঘোড়ার গাড়ির প্রচলন ঘটে, যা তখন 'ঠিকা গাড়ি' নামে পরিচিত ছিল।

ইতিহাস 
অধ্যাপক মুনতাসীর মামুনের 'ঢাকা: স্মৃতি বিস্মৃতির নগরী-১' বই হতে জানা যায় যে, ১৮ শতকের প্রথম দিকে ঢাকায় বসবাসকারীদের মধ্যে আর্মেনীয়রা ছিলো অন্যতম প্রভাবশালী ও বণিক সম্প্রদায় এবং ১৮৫৬ সালে সিরকো নামীয় একজন আর্মেনীয়ই প্রথম ঢাকায় ঘোড়ার গাড়ির প্রচলন করেন। ১৮৪৪ সালে প্রকাশিত 'ক্যালকাটা রিভিউতে' নানা ধরনের ঘোড়ার গাড়ির কথা উল্লেখ রয়েছে; যাতে ঢাকায় চলাচলকারী গাড়িগুলোকে 'ক্রাহাঞ্চি' বা 'ক্রাঞ্চি' গাড়ি ('কারাচি গাড়ি') বলা হয়েছে।

বর্তমানে ঢাকা শহরের বঙ্গবাজার, ফায়ার সার্ভিস, পশু হাসপাতাল, বকশীবাজার, নারিন্দা, সিদ্দিক বাজার, কেরানীগঞ্জ এলাকায় ৩৫ থেকে ৪০টি ও সদরঘাট থেকে গুলিস্তান রুটে ৩৩টি টমটম চলাচল করে। অন্যদিকে রাজশাহী শহরে মাত্র ৬টি টমটম চলাচল করলেও রংপুর বিভাগের দুর্গম চরাঞ্চলে একমাত্র বাহন হিসাবে এগুলো বহুল সংখ্যক ব্যবহৃত হয়।

গঠন

ব্যবহার

চিত্রশালা

আরও দেখুন 
 পুরান ঢাকা

তথ্যসূত্র

বহিঃসংযোগ 

পরিবহন
বাংলাদেশের পরিবহন
ঘোড়ার গাড়ি
পুরান ঢাকার ঐতিহ্য
ভারতে পরিবহনের ইতিহাস
হরতনি

হরতনি (বৈজ্ঞানিক নাম: Delias eucharis (Drury)) এক প্রজাতির মাঝারি আকারের প্রজাপতি, যার ডানা হলুদ ও সাদার মিশ্রণ এবং চওড়া লাল কল্কা পাড়যুক্ত। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।

আকার 
প্রসারিত অবস্থায় হরতনির ডানার আকার ৬৬-৮৩ মিলিমিটার দৈর্ঘ্যের হয়।

বিস্তার 
সাধারণত এই জাতীয় প্রজাপতিটি ভারতের প্রায় সর্বত্র এদের দেখা মেলে। এছাড়া পাকিস্তান, নেপাল, শ্রীলঙ্কা, ভুটান, মায়ানমারেও দেখা যায়।  গাছের মাথায় মাথায় সাধারণত স্ত্রী প্রজাপতিরা ঘুরে বেড়ায়। এরা ধীরে এবং অলস গতিতে আহার্য উদ্ভিদের সন্ধান করে। আর পুরুষ প্রজাপতিরা ফুলের মধু খাওয়ার জন্য ঊড়তে থাকে বা এদের ভিজে মাটিতে বসে জল পান করতেও দেখা যায়।

বর্ণনা 
এই প্রজাপতির পিছনের ডানা উজ্জ্বল হলুদ বর্ণের। শীর্ষের একটু আগে থেকে শুরু করে নীচ অবধি লাল চওড়া কল্কা পাড় দেখা যায় এবং গোটা সীমানা কাঠ কয়লা রঙের রেখা দিয়ে ঘেরা। এই কাঠকয়লা দাগ আর লাল কল্কার মাঝে এক সরু সাদা দাগ আছে। ডানার ওপর পিঠ সাদা তার উপর শিরাগুলি কাঠ কয়লা রঙের। সামনের ডানার নিচের পিঠ ওপর পিঠের মতো এবং শীর্ষকোণে ঈষৎ হলুদাভ।

বৈশিষ্ট্য

ডিম 
হরতনির ডিম হালকা হলুদ বর্ণের হয়। এরা সাধারণত পাতার উল্টো পিঠে ডিম পাড়ে। হরতনি একসাথে ১০-২০ টা ডিম পাড়ে এক জায়গায়। তবে কিছু কিছু বিরল ক্ষেত্রে একসাথে এরা শত খানের ডিমও পাড়ে।

শূককীট 
শূককীট গুলি লম্বাটে এবং সবুজাভ ঘেঁষা পীতাভ বাদামি রঙের আর মাথাটা কালো। বয়স বাড়ার সাথে সাথে শরীরে অনেক ছোট ছোট গুটি দেখা যায়, সেখান থকে সাদা সাদা রোঁয়া দেখা যায় এবং সারা শরীর রোঁয়াতে ঢেকে যায়। এরা সব একসঙ্গে থাকে এবং একই দিকে মুখ করে বসে থাকে।

আহার্য উদ্ভিদ 
এই শূককীট (নিশিন্দা) Vitex negundo, (বরামান্দা) Dendropthoe falcata,Helicanthus elastica Scurrula parasitica ইত্যাদি গাছের পাতার রসালো অংশ আহার করে।

মূককীট 
মূককীটের রঙ পীতাভ বাদামি, কিন্তু শূককীটের থেকে হাল্কা রঙের হয়। সারা শরীর জুড়ে অনেক কালো কালো বিন্দু দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত পিয়েরিডি গোত্রের প্রজাপতি
১৭৭৩-এ বর্ণিত প্রজাপতি
এশিয়ার প্রজাপতি
জয়ন্ত শেখর

জয়ন্ত শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা ছিলেন।

সংক্ষিপ্ত পরিচিতি 
জয়ন্ত শেখর পঞ্চকোট রাজ্য শাসনকারী শেখর রাজবংশের চতুর্দশ রাজা হরবৈদ্যনাথ শেখরের পুত্র ছিলেন। তিনি ৫২৪ খ্রিস্টাব্দ হতে ৫৪১ খ্রিস্টাব্দ পর্য্যন্ত রাজ্য শাসন করেন। যুধিষ্ঠির শেখর, চন্দ্র শেখর, উদয়নাথ শেখর, কন্দর্প শেখর ও শম্ভুনাথ শেখর নামক তাঁর পাঁচ পুত্র ছিল।

তথ্যসূত্র 

 

শেখর রাজবংশ
যুধিষ্ঠির শেখর

যুধিষ্ঠির শেখর পঞ্চকোট রাজ্য শাসনকারী শেখর রাজবংশের ষোড়শ রাজা ছিলেন।

সংক্ষিপ্ত পরিচিতি 
যুধিষ্ঠির শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা জয়ন্ত শেখরের পুত্র ছিলেন। তিনি ৫৪১ খ্রিষ্টাব্দ হতে ৫৬০ খ্রিষ্টাব্দ পর্য্যন্ত রাজ্য শাসন করেন। প্রথম পুরন্দর শেখর নামক তার এক পুত্র ছিল।

তথ্যসূত্র 

 

শেখর রাজবংশ
প্রথম পুরন্দর শেখর

প্রথম পুরন্দর শেখর পঞ্চকোট রাজ্য শাসনকারী শেখর রাজবংশের সপ্তদশ রাজা ছিলেন।

সংক্ষিপ্ত পরিচিতি 
প্রথম পুরন্দর শেখর পঞ্চকোট রাজ্য শাসনকারী শেখর রাজবংশের ষোড়শ রাজা যুধিষ্ঠির শেখরের পুত্র ছিলেন। তিনি ৫৬০ খ্রিস্টাব্দ হতে ৫৯১ খ্রিস্টাব্দ পর্য্যন্ত রাজ্য শাসন করেন। ভীম শেখর ও মহেন্দ্র শেখর নামক তাঁর দুই পুত্র ছিল।

তথ্যসূত্র 

 

শেখর রাজবংশ
ভীম শেখর

ভীম শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ছিলেন।

সংক্ষিপ্ত পরিচিতি 
ভীম শেখর পঞ্চকোট রাজ্য শাসনকারী শেখর রাজবংশের সপ্তদশ রাজা প্রথম পুরন্দর শেখরের পুত্র ছিলেন। তিনি ৫৯১ খ্রিষ্টাব্দ হতে ৬১৬ খ্রিষ্টাব্দ পর্য্যন্ত রাজ্য শাসন করেন। সুন্দর শেখর ও মোহন শেখর নামক তার দুই পুত্র ছিল।

তথ্যসূত্র 

 

শেখর রাজবংশ
সুন্দর শেখর

সুন্দর শেখর পঞ্চকোট রাজ্য শাসনকারী শেখর রাজবংশের ঊনবিংশ রাজা ছিলেন।

সংক্ষিপ্ত পরিচিতি 
সুন্দর শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ভীম শেখরের পুত্র ছিলেন। তিনি ৬১৬ খ্রিষ্টাব্দ হতে ৬৩০ খ্রিষ্টাব্দ পর্য্যন্ত রাজ্য শাসন করেন। গোবিন্দ শেখর, নরেন্দ্র শেখর ও রণজিৎ শেখর নামক তার তিন পুত্র ছিল।

তথ্যসূত্র 

 

শেখর রাজবংশ
গোবিন্দ শেখর

গোবিন্দ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন।

সংক্ষিপ্ত পরিচিতি 
গোবিন্দ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা সুন্দর শেখরের পুত্র ছিলেন। তিনি ৬৩০ খ্রিষ্টাব্দ হতে ৬৪৯ খ্রিষ্টাব্দ পর্য্যন্ত রাজ্য শাসন করেন। প্রথম লক্ষ্মণ শেখর নামক তার এক পুত্র ছিল।

তথ্যসূত্র 

 

শেখর রাজবংশ
প্রথম লক্ষ্মণ শেখর

প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন।

সংক্ষিপ্ত পরিচিতি 
প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা গোবিন্দ শেখরের পুত্র ছিলেন। তিনি ৬৪৯ খ্রিষ্টাব্দ হতে ৬৭৬ খ্রিষ্টাব্দ পর্য্যন্ত রাজ্য শাসন করেন। প্রথম জগমোহন শেখর ও অভয়নাথ শেখর নামক তার দুই পুত্র ছিল।

তথ্যসূত্র 

 

শেখর রাজবংশ